चलित चिकित्सा सेवा सुविधा हुई शुरू, 24 से अधिक गांवों को मिलेगी राहत
पहलेयमुना क्षेत्र के ग्रामीणों को अपनी छोटी-छोटी बीमारियों के लिए भी दूर-दराज के क्षेत्रों में जाना पड़ता था, लेकिन अब कंपनी की चलित चिकित्सा सेवा यमुना क्षेत्र में गांव-गांव जाकर लोगों को निशुल्क स्वास्थ्य सुविधाएं मुहैया करवाएगी। जिसका शुभारंभ शनिवार को हैफेड चेयरमैन एवं हल्का विधायक हरविंद्र कल्याण कंपनी के सीनियर वाइस प्रेजीडेंट हरभजन सिंह ने किया। कम्पनी के वाइस चेयरमैन ने जुलाई माह में दूसरी चलित चिकित्सा सेवा शुरू करने की भी सौगात यमुना क्षेत्र के लोगों को दी।
यमुनाक्षेत्र में दो दर्जन से ज्यादा गांव
विधायकहरविंद्र कल्याण ने कहा कि यमुना क्षेत्र में 2 दर्जन से ज्यादा गांव हैं, जो पिछले कई सालों से स्वास्थ्य सुविधाओं से वंचित रहे। सीएम ने यमुना क्षेत्र के लोगों की समस्याओं को गंभीरता से लेते हुए सिर्फ 5 पीएचसी दी, बल्कि फ्री मेडिकल वैन के लिए भी प्रयास किया और उन्हीं के प्रयासों से आज यमुना क्षेत्र के लोगों को चलित चिकित्सा सेवा की सुविधा मिली है, जो गांव-गांव जाएगी और लोगों के स्वास्थ्य की जांच करेगी। जिससे लोगों को इलाज के लिए दूसरे क्षेत्रों में नहीं जाना पड़ेगा।
चलित चिकित्सा सेवा वैन हर सप्ताह 25 गांवों तक पहुंचेगी। वैन द्वारा पूरे साल में 25 हजार मरीजों के स्वास्थ्य की जांच का लक्ष्य रखा गया है। वैन में एक डॉक्टर, नर्स, फार्मासिस्ट, वैन कॉर्डिनेटर और ड्राइवर मौजूद होंगे, जो सप्ताह के 6 दिन लोगों को मुफ्त चिकित्सा जांच निशुल्क दवाइयां देंगे। इसके अलावा आधुनिक सिस्टम द्वारा वैन पर निगरानी रखी जाएगी। वैन में मलेरिया, टाइफाइड और हिमोग्लोबिन की जांच निशुल्क की जाएगी। इसके अलावा मोबाइल वैन का पूरा खर्च होंडा कंपनी ही वहन करेगी।
येभी रहे मौजूद : इसमौके पर हरियाणा स्वास्थ्य विभाग के डीजी प्रवीन गर्ग, जिला चिकित्सा अधिकारी डॉ. संतलाल, एसएमओ कुलबीर सिंह, नगरपालिका चेयरमैन सुभाष गुप्ता, ब्लॉक समिति चेयरमैन विनोद त्यागी, उपचेयरमैन जोगिंद्र राणा, एसडीओ केजी गोयल, रितिका सचदेवा, आलोक कुमार सहित अन्य मौजूद रहे।
घरौंडा. गांवसदरपुर में निशुल्क चलित चिकित्सा सेवा वैन काे हरी झंडी दिखाकर रवाना करते विधायक हरविंद्र कल्याण।
hin_Deva hin_Deva hin_Deva hin_Deva hin_Deva bho_Deva bho_Deva